Muidugi see otsiv "ilmetus" ei  meeldinud juba õigeusklikele vana­dele, kes oleksid nii heameelega nuusutanud meiski oma partei lõhna. Paremalt poolt püüti hiilida mööda asjade sisulisest käsitelust peaasjali­kult följetoonselt või sõnakõlksuliselt. Pahemal pool käis arusaamatuse ja rahulolematuse mõmin eriti läbi muistsete sotsialist-revolutsionääride, kelle ideoloogia oli seni olnud radikaalintelligentsis kõige väljatöötetum, peagu diktaatorlik, ja kes eriti meie venevastasuses ja suuremas rahvuse arvestuses arvasid nägevat suurt  reaktsiooni. Nende vaimuisadega võr­reldes muidugi see oligi nii.